b"\n_START_ARTICLE_\nThe Baronets\n_START_PARAGRAPH_\nThe Baronets, et af de f\xc3\xa5 provinsgrupper i sin samtid, som fik kommerciel succes. The Baronets blev dannet i Aarup, Fyn i 1964, og oplevede i sin relative korte levetid som pladeaktuel gruppe en stor succes. Bandet udgav fem singler, medvirkede p\xc3\xa5 et par opsamlingsplader, samt forskellige radio og tv-sammenh\xc3\xa6nge i sin samtid f\xc3\xb8r de gik hver til sit under indspilningerne af deres f\xc3\xb8rste album. Bandet har senere v\xc3\xa6ret gendannet af flere omgange, og spiller s\xc3\xa5ledes stadig i dag, efter at v\xc3\xa6re blevet gendannet kort efter \xc3\xa5rtusindeskiftet.\n_START_SECTION_\nBaggrund\n_START_PARAGRAPH_\nDa bandet blev dannet i begyndelsen af tresserne, bestod bandet af Lasse Helner, vokal og guitar, Mogens Nielsen, guitar, Tom Hartvig Hansen, trommer, og J\xc3\xb8rgen Peter Nielsen]], bas. Under navnet The Baronets optr\xc3\xa5dte The Baronets i h\xc3\xa5rd konkurrence med de lokale bands, men f\xc3\xb8rst da Frank Lauridsen slutter sig til orkesteret i 1965 form\xc3\xa5r de for alvor at g\xc3\xb8re en forskel._NEWLINE_I 1966 fik bandet en placering som nummer 3 ved Danmarksmesterskaberne i popmusik, hvilket styrkede deres muligheder som konkurrent med de k\xc3\xb8benhavnske grupper, b\xc3\xa5de kunstnerisk s\xc3\xa5vel som kommerciel. Sejren gav dem nemlig kontrakt med pladeselskabet Sonet og Peter Abrams (ogs\xc3\xa5 kendt som Peter Abramhamsen) som manager, hvilket medf\xc3\xb8rte at bandet fik jobs p\xc3\xa5 hovedstadens spillesteder, bl.a. Hit House, Le Carousel, og fik hul igennem til Danmarks Radio. Desuden blev orkesteret efterh\xc3\xa5nden et yndet opvarmningsnavn, n\xc3\xa5r udenlandske orkestrer g\xc3\xa6stede landet, deriblandt Pink Floyd, Bee Gees, The Kinks, The Yardbirds og The Who. Efter at Erik Johansen har erstattet Tom Hartvig Hansen som trommeslager, tog bandet samme \xc3\xa5r som de varmede op for The Who ogs\xc3\xa5 to m\xc3\xa5neder til de amerikanske flybaser Sembach Air Base (nuv\xc3\xa6rende Sembach Kaserne) ved Kaiserslautern, Tyskland, for at optr\xc3\xa6der for de amerikanske soldater udstationeret til omr\xc3\xa5det. Ved hjemkomsten var bandet mere sammenspillet end da de tog afsted, og bandet var nu yderligere rustet til at erobrer det danske musikmarked._NEWLINE_Bandet havde allerede udgivet deres f\xc3\xb8rste to udspil, soulklassikeren Hold On I'm Coming / Please Do Something og Jeg Vil Bygge En Verden / Min Amanda Var Fra Kerteminde, da deres tredje single I Can Make It With You / Treat Me Right. B-siden Treat Me Right, en komposition af Lasse Helner og Frank Lauridsen, bliver til alles overraskelse bandets kendingsmelodi, og dermed ligger dermed lydspor til \xc3\xa5ret 1967, hvor de kommercielt set var p\xc3\xa5 deres h\xc3\xb8jeste. Det skete dog f\xc3\xb8rst efter endnu et par udskiftninger i bandet. J\xc3\xb8rgen Nielsen og Erik Johansen smuttede, i stedet overtog Lasse Helner posten som bassist, bandet nye trommerslager Uno Tschicaja fra Danish Sharks. Bandet slutter \xc3\xa5ret med udgivelsen You Won't Believe Me / Little Boy, inden de \xc3\xa5ret efter gjorde klar til det helt store nummer. Efter at orkesteret var blevet udvidet med Vita Jensen fra soulorkesteret The Clan, og havde udgivet deres femte single Here Comes The Sun / Wonderful Day, g\xc3\xa5r de i studiet for at indspille hvad deres skal blive deres LP. I efter\xc3\xa5ret indspillede bandet materiale i Malm\xc3\xb6 og K\xc3\xb8benhavn, som skal blive til albummet Can You Hear The Music Play?. Albummet gik imidlertid i vasken, idet Frank Lauridsen droppede bandet til fordel for Peter Belli & Four Roses. Store dele af albummet s\xc3\xa5 dog dagens lys med antologien The Complete 1966 - 1968 i begyndelse af det nye \xc3\xa5rtusinde._NEWLINE_Genforeninger_NEWLINE_I begyndelsen afholdte bandet deres afskedkoncert i Aarup-hallen, men der gik ikke langt f\xc3\xb8r en genforening af bandet aktuel. Det var dog tale om en lidt anden konstellation. Bandet bestod nu af Lasse Helner, guitar og vokal, Uno Tschicaja, trommer og vokal, Torben Peterh\xc3\xa4nsel, orgel og vokal, Helge Petersen guitar og vokal, og Frank Kerdil, bas. Det er under alle omst\xc3\xa6ndigheder ikke et foretagende som holder l\xc3\xa6nge; bandet g\xc3\xa5r hvert til sit kort tid efter._NEWLINE_I for\xc3\xa5ret 1975 blev bandet gendannet endnu engang, denne gang best\xc3\xa5ende af Frank Lauridsen, vokal og orgel, Lasse Helner, vokal og guitar, Ole Fick, guitar, Jens Elb\xc3\xb8l, bas, og Carsten Smedegaard, trommer. Sammen udgiver de albummet Gunpowder And Cannonballs, best\xc3\xa5ende af egne kompositioner. Albummet udkommer i to forskellige mix. F\xc3\xb8rst p\xc3\xa5 Sonet 1975 og senere i 1976 p\xc3\xa5 Gyldendals nystartede pladeselskab Exlibris, da The Baronets skiftede selskab. I sommeren 1975 medvirkede de p\xc3\xa5 initiativ af manageren Peter Abramhamsen som backingband for digteren og sangeren Jan Toftlund, deriblandt ogs\xc3\xa5 Anne Linnet, Holger Laumann og Erik Grip. Gruppen skiftede i sommeren 1976 navn til D\xc3\xa5rskabens Hus Orkester, og indspillede i Sweet Silence Studio en stribe kompositioner med danske tekster af Jan Toftlund og Torben Eschen, men i august var det imidlertid forbi. I hvert fald for Lasse Helner, han forlod bandet til fordel for sit arbejde som solist s\xc3\xa5vel som i duoen Lasse og Mathilde. D\xc3\xa5rskabens Hus fortsatte samarbejdet med Jan Toftlund, og udgav bl.a. endnu et album i 1977, f\xc3\xb8r de endeligt gjorde det forbi \xc3\xa5ret efter._NEWLINE_I 2000 gendannedes konstellation fra 1967 ved arrangementet Rock Mod Rynker, og har siden optr\xc3\xa5dt rundt omkring i landet. Bandet deltog ogs\xc3\xa5 ved arrangementet Pigtr\xc3\xa5dens 50-\xc3\xa5rs jubil\xc3\xa6um i Falkoner Teatret i slutningen af 2012. Den nuv\xc3\xa6rende bes\xc3\xa6tning best\xc3\xa5r af Frank Lauridsen, vokal og orgel, Lasse Helner, vokal og bas, Mogens Nielsen(ogs\xc3\xa5 kendt som Mogens Hegelund) og Uno Tschicaja, trommer. P\xc3\xa5 det seneste har bandet v\xc3\xa6ret udvidet med Gert Rostock i forbindelse med koncertarrangementer, som medvirker som bassist, og Lasse Helner fungerer i disse situationer som rytmeguitarist. _NEWLINE_29.August 2014 gav Baronets en 50 \xc3\xa5rs jubil\xc3\xa6ums koncert og ved den lejlighed var der, foruden Uno Tschicaja, medlemmerne fra den oprindelige bes\xc3\xa6tning, nemlig Mogens Nielsen, Frank Lauridsen, Lasse Helner og J\xc3\xb8rgen Nielsen."